Iron Man (pieseň)

„Iron Man“ je jeden z prvých typicky heavy metalových hitov skupiny Black Sabbath. Skladba vyšla prvýkrát na ich druhom štúdiovom albume Paranoid z roku 1970, neskôr sa stala súčasťou ich tzv. Greatest Hits kompilácií a koncertných albumov. Coververzie skladby „Iron Man“ nahralo viacero hudobníkov a táto skladba sa s obľubou využíva ako zvučka športových podujatí, televíznych show a filmov.

Charakteristika skladby 
Tento skoro šesťminútový energiou nabitý song začína dunením bicích, ktoré spolu s prvými akordami hučiacej Iommiho gitary po chrapľavo zmutovanom hlase, ktorý poslucháčovi oznámi "I am Iron Man" evokuje príchod známej Marvelovej postavy komiksu science fiction, Iron Mana, ktorá mala svoju premiéru v roku 1963. Oceľový charakter skladby je zachovaný počas jej celej dĺžky metalovo ladenými gitarovými variáciami, ktoré sú spájané kombináciou basových a rytmických partov a zmutovaného škrekľavého spevu Ozzy Osbourna, pripomínajúceho spomalenú verziu riffov v skladbe „Living Loving Maid“ od skupiny Led Zeppelin. 

Zmysel textu piesne a jej príbeh je extrémne prostoduchý, skladba je skôr kombináciou efektu zladenia atmosféry hudobnej kompozície so spevom. Tvorba skupiny Black Sabbath mala medzi vtedajšou mládežou svoju cieľovú skupinu a zároveň chcela byť protikladom posolstiev aké boli napríklad v piesňach Boba Dylana, či príbehu v skladbe „Smoke on the Water“ hardrockovej skupiny Deep Purple. V každom prípade bolo zaujímavé, že (hlavne vzhľadom na svoju dĺžku) napriek nízkej hranosti v rádiách mala táto skladba dostatočný úspech a popularitu u publika.

Dosiahnuté úspechy 
 v roku 1972 bola skladba „Iron Man“ na 52. mieste hudobných rebríčkov.
 V programe 40 Best Metal Songs stanice VH1 získala prvé miesto ako najlepšia metalová pieseň všetkých čias. 
 Skladba „Iron Man“ získala 310. pozíciu v ankete časopisu Rolling Stone 500 najlepších piesní všetkých čias.
 Roku 2000, 30 rokov po jej prvom vydaní, skladba získala cenu Grammy za najlepšiu metalovú kompozíciu.

Referencie 

Piesne Black Sabbath
Single Black Sabbath
Piesne z 1971
Single z 1971